钦定古今图书集成/历象汇编/岁功典/第098卷 > 《易经》 > 系辞
## 钦定古今图书集成/历象汇编/岁功典/第098卷 > 《易经》 > 系辞

“寒往则暑来，暑往则寒来”，寒暑相推而“岁成焉。”

〈大全〉诚斋杨氏曰：“观诸寒暑《折胶》之寒，不生于寒，而生于烈日流金之暑；流金之暑，不生于暑，而生于坚冰《折胶》之寒。”　临川吴氏曰：“因寒之往而有暑之来，因暑之往而有寒之来，二气相推以相代，则岁成而不缺。”